Z A P I S N I K

od 19. lipnja 2019.
sa 15. sjednice Općinskog vijeća Općine Koprivnički Bregi, održane u zgradi Općine Koprivnički Bregi, Kralja Tomislava 2, Koprivnički Bregi, u sali za sastanke, s početkom u 20,00 sati.

Sjednica je sazvana sazivom KLASA: 021-01/19-01/03, URBROJ: 2137/08-19-1 od 13. lipnja 2019. godine.

PRISUTNI:

     a) članovi Općinskog vijeća:
1. Tomislav Tomiek
2. Miroslav Sarić
3. Darko Sobota
4. Snježana Kuhar
5. Dražen Papac
6. Mario Kovač
7. Maja Solina
8. Denis Zagrajski
9. Đurđica Mustaf
10. Vedran Pintarić

ODSUTNI: Velimir Pintarić – opravdano.

b) ostali prisutni:
1.  Mario Hudić, općinski načelnik
2.  Stjepan Sršek, zamjenik općinskog načelnik
3.  Sonja Terzić, viši upravni referent - zapisničar
4.  Ljubica Godek, referent za računovodstvene poslove
5.  Dejan Plantić, referent – komunalni redar
Sjednicu Općinskog vijeća Općine Koprivnički Bregi otvara predsjednik Općinskog vijeća Darko Sobota i pozdravlja sve prisutne.
PREDSJEDNIK: Za ovu sjednicu predlažem sljedeći
D N E V N I   R E D :
1. Donošenje Izmjena i dopuna Proračuna Općine Koprivnički Bregi za 2019. godinu i projekcije za 2020. i 2021. godinu.

2. Donošenje Programa o izmjenama i dopunama Programa za području Općine Koprivnički Bregi u 2019. godini i to za:

- građenje komunalne infrastrukture,

- održavanje komunalne infrastrukture,

- javne potrebe u predškolskom odgoju,

- javne potrebe u osnovnom školstvu,

- utrošak sredstava šumskog doprinosa,

- javne potrebe u protupožarnoj i civilnoj zaštiti.

3. Donošenje Odluke o raspodjeli rezultata poslovanja Općine Koprivnički Bregi za 2018. godinu.

4. Donošenje Odluke o davanju suglasnosti na Godišnji izvještaj o izvršenju financijskog plana Dječjeg vrtića Vrapčić za razdoblje od 1. siječnja do 31. prosinca 2018. godine.

5. Donošenje Odluke o visini novčane naknade za djecu – polaznike mješovite jasličke grupe u Koprivničkim Bregima starosti od 2 do 4 godine života.

6. Razno.

PREDSJEDNIK: Tko je za predloženi dnevni red? Konstatiram da je dnevni red jednoglasno usvojen (10 glasova «za»).
PREDSJEDNIK: Dajem zapisnik sa prethodne 14. sjednice na usvajanje. Da li ima kakvih primjedbi na ovaj zapisnik? 
PREDSJEDNIK: Ako nema primjedbi tko je „za“ ovaj zapisnik? Konstatiram da je jednoglasno usvojen (10 glasova „za“). Možemo preći na 1. točku dnevnog reda.

Točka 1., 2. i 3.
MARIO HUDIĆ: Predlažem da spojimo 1., 2. i 3. točku dnevnog reda jer su povezane. Ovo je obično vrijeme 1. rebalansa Proračuna, kada znamo stanje većine projekata koji se provode u našoj Općini. Povećani su i prihodi i rashodi, tako da ukupni prihodi nakon rebalansa Proračuna iznose 8.338.300,00 kn. Biti će još povoljniji ugovor sa Hrvatskim cestama, oni će platiti sve, samo bez PDV-a, a Općina će platiti PDV. Što se tiče rashodovne strane Proračuna, treba reći da je dovršena dogradnja vrtića u Bregima, počela je izgradnja staze u Glogovcu, a izvođač radova je firma Komfort d.o.o. iz Zagreba. Nadalje, pokrenut je postupak javne nabave za izgradnju pješačkog mosta u Bregima, koji se nadovezuje na već izgrađenu stazu. Što se tiče proslave Dana Općine, imamo prijedlog za 2 glazbena izvođača u paketu, po cijeni od 75.000,00 kn, bez PDV-a, sa uključenim svim troškovima i biti će besplatna ulaznica za mještane Općine. Povećana je stavka, ovim rebalansom Proračuna, za kupnju kompletnih radnih bilježnica. To iznosi oko 62.000,00 kn za novu školsku godinu. Po našim saznanjima u 9. mjesecu će Ministarstvo graditeljstva opet davati sredstva po njihovom javnom pozivu za sufinanciranje projekata u 2019. godini pa očekujemo da ćemo dobiti sredstva za izgradnju parkirališta uz groblje u Glogovcu, pošto nam je rečeno da smo prvi „ispod crte“ za daljnju dodjelu sredstava. Sve u svemu, ja sam zadovoljan sa ovim rebalansom Proračuna.

ĐURĐICA MUSTAF: Kada će roditelji znati za radne bilježnice? Koji su planirani izvođači za Dan Općine?

MARIO HUDIĆ: Nakon sjednice Općinskog vijeća će se obznaniti roditeljima ova vijest. Predloženi izvođači su Lidija Bačić i Mate Bulić. 
PREDSJEDNIK: Ako više nema pitanja, dajem 1., 2. i 3. točku dnevnog reda na glasovanje. Tko je „za“? Konstatiram da je od 10 prisutnih članova Općinskog vijeća, svih 10 članova glasovalo „za“ te se donose
IZMJENE I DOPUNE PRORAČUNA
Općine Koprivnički Bregi za 2019. godinu i

projekcije za 2020. i 2021. godinu

Izmjene i dopune se prilažu ovom zapisniku i čine njegov sastavni dio.
PROGRAM
o izmjenama Programa građenja komunalne infrastrukture

na području Općine Koprivnički Bregi za 2019. godinu

PROGRAM

o izmjenama Programa održavanja komunalne infrastrukture

na području Općine Koprivnički Bregi u 2019. godini
PROGRAM

o izmjenama Programa javnih potreba u predškolskom odgoju

na području Općine Koprivnički Bregi u 2019. godini

PROGRAM

o izmjeni Programa javnih potreba u osnovnom školstvu

na području Općine Koprivnički Bregi u 2019. godini

PROGRAM

o izmjeni Programa utroška sredstava šumskog doprinosa

na području Općine Koprivnički Bregi u 2019. godini

PROGRAM

o izmjenama Programa javnih potreba u protupožarnoj i civilnoj zaštiti

na području Općine Koprivnički Bregi u 2019. godini
Programi se prilažu ovom zapisniku i čine njegov sastavni dio.
ODLUKA

o raspodjeli rezultata poslovanja

Općine Koprivnički Bregi za 2018. godinu

Odluka se prilaže ovom zapisniku i čini njegov sastavni dio.

Točka 4.
MARIO HUDIĆ: Dobili ste u materijalima prijedlog Godišnjeg izvještaja o izvršenju financijskog plana Dječjeg vrtića Vrapčić za 2018. godinu. Tu je uglavnom riječ o usklađivanju i sve je vidljivo iz dobivenih podataka. Inače, čuo sam da je Općina Novigrad Podravski uputila zahtjev da se uključi u mrežu vrtića Vrapčić.
PREDSJEDNIK: Tko je „za“? Konstatiram da je od 10 prisutnih članova Općinskog vijeća, svih 10 članova glasovalo „za“ te se donosi
ODLUKU
o davanju suglasnosti na Godišnji izvještaj o izvršenju

financijskog plana Dječjeg vrtića Vrapčić za razdoblje od

1. siječnja do 31. prosinca 2018. godine

Odluka se prilaže ovom zapisniku i čini njegov sastavni dio.

Točka 5.
MARIO HUDIĆ: Predlaže se osnivanje druge grupe u vrtiću i to mješovite jasličke grupe u Podružnici „Potočić“ Koprivnički Bregi. Tu grupu bi polazila djeca starosti od 2 do 4 godine života. Predlaže se da cijena za ovu novu grupu ostane ista. Ova grupa se otvara najesen i biti će u njoj maksimalno 15-oro djece.
SNJEŽANA KUHAR: Mislim da je dobro za djecu i ostale da se poštuju dozvoljene kvote grupa u vrtiću. 
PREDSJEDNIK: Ako nema drugih pitanja, dajem prijedlog ove Odluke na glasovanje. Tko je „za“? Konstatiram da je od 10 prisutnih članova Općinskog vijeća, svih 10 članova glasovalo „za“ te se donosi
ODLUKA

o visini novčane naknade za djecu – polaznike mješovite jasličke grupe
u Koprivničkim Bregima starosti od 2 do 4 godine života

Odluka se prilaže ovom zapisniku i čini njegov sastavni dio.

Točka 6.
PREDSJEDNIK je prije početka zadnje točke dnevnog reda „Razno“ podijelio dodatni materijal prisutnim članovima Općinskog vijeća, a odnosi se na troškove vezane uz održavanje koncerta povodom Dana Općine u 2018. godini.

PREDSJEDNIK: Ovi podaci su bili traženi na prošloj sjednici Općinskog vijeća i sada ste ih dobili.

MARIO HUDIĆ: Ja ove podatke neću komentirati. Htio bih vas upoznati sa reizborom ravnateljice Osnovne škole Koprivnički Bregi. Na natječaj se javio samo 1 kandidat, a to je sadašnja ravnateljica. Ona je dobila većinu glasova. Ne znam Đurđica što su značili pozivi roditeljima za koga da glasaju.

ĐURĐICA MUSTAF: Ja mogu zvati koga želim.

MARIO HUDIĆ: Roditelji su mi rekli da si ih zvala telefonski i sugerirala za koga da glasaju, odnosno ne glasaju.

ĐURĐICA MUSTAF: Ako se nešto sumnja na mene, neka se poduzme sve što treba, a nitko nema pravo pitati za moje privatne razgovore.
DENIS ZAGRAJSKI: Kako idu radovi na stazi u Glogovcu?

STJEPAN SRŠEK: Radovi idu u najboljem redu i radi se na obje strane istovremeno. Neki su mještani prigovarali da su preuske cijevi, odnosno da su promjera 30, a stvarno su promjera 50.

MARIO HUDIĆ: Ako sve bude u redu i po planu, radovi bi mogli završiti do kraja 9. mjeseca.

SNJEŽANA KUHAR pita za „džunglu“ u svojoj ulici te pohvaljuje otvaranje jasličke grupe u našem vrtiću.

DEJAN PLANTIĆ: Razgovarao sam sa ljudima iz HŽ-a i obećali su da će to riješiti za tjedan do desetak dana. 
MARIO KOVAČ: Zanima me da li će se zaposliti novi komunalni radnik, s obzirom da je Širić otišao.

SONJA TERZIĆ je objasnila postupak javnog natječaja koji se morao primjeniti, obavljeno je testiranje i intervju sa jedinim kandidatom, a to je Stjepan Bos iz Koprivničkih Bregi kojemu je danas uručeno rješenje o prijmu u službu.
VEDRAN PINTARIĆ: Kada bi išla gradnja staze sa koprivničke strane?

MARIO HUDIĆ: Gradonačelnik Koprivnice je obećao da će se staza svakako napraviti, ali nije rekao kada bi počeli radovi.

Budući da je dnevni red iscrpljen i više se nitko nije javio za riječ, predsjednik je završio sjednicu u 20,40 sati.
ZAPISNIČAR:






        PREDSJEDNIK:

  Sonja Terzić





                     Darko Sobota

